Diari Oficial de la Generalitat Valenciana


Sumari del DOGV 4532, del 27-06-2003 (2003/7392)

Informació pública de l'aprovació del programa per al desenvolupament de l'actuació integrada comprensiva del sector de sòl de possible urbanització residencial d'alta densitat Vergeret.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7392


Organisme emissor
:   Ajuntament de Tavernes de la Valldigna

Tipus de document
:   Anunci

Informació pública de l'aprovació del programa per al desenvolupament de l'actuació integrada comprensiva del sector de sòl de possible urbanització residencial d'alta densitat Vergeret. [2003/F7392]
  
El Ple d'este ajuntament, en la sessió del dia 4 de novembre de 2002, va adoptar l'acord la part dispositiva del qual conté, entre altres, els pronunciaments següents:
  
«Tercer. Aprovar el programa per al desenvolupament de l'actuació integrada, comprensiva del sector de sòl de possible urbanització residencial d'alta densitat Vergeret, i definir el contingut d'este programa, del qual resulten els documents següents:
  
A) Alternativa tècnica del programa esmentat, formulada per l'empresa Pro-Vergeret, SL, i constituïda, al seu torn, pels documents següents:
  
a) Cèdula d'urbanització corresponent a la unitat d'execució única del sector esmentat, expedida pel director general d'Urbanisme i Ordenació Territorial el dia 20 de setembre de 2001.
  
b) Projecte d'urbanització del sector esmentat, amb el corresponent estudi de seguretat i salut, redactat pels arquitectes Francesc Boscà Mayans i Joaquim Egea Martínez.
  
B) Proposició juridicoeconòmica, deduïda per l'empresa Pro-Vergeret, SL, sobre la pròpia alternativa tècnica de programa.
  
Quart. Adjudicar el programa per al desenvolupament de la referida actuació integrada a l'empresa Pro-Vergeret, SL, que assumix així la condició d'agent urbanitzador, responsable de l'execució d'este programa.
  
Cinqué. Aprovar provisionalment el pla parcial de millora del sector de sòl de possible urbanització residencial d'alta densitat Vergeret, promogut per l'empresa Pro-Vergeret, SL, i redactat pels arquitectes Francesc Boscà Mayans i Joaquim Egea Martínez.
  
Sisé. Remetre el pla parcial indicat en el dispositiu anterior, així com l'expedient administratiu instruït al respecte per este ajuntament, a la Comissió Territorial d'Urbanisme, i sol·licitar-ne l'aprovació definitiva d'este instrument de planejament.
  
Seté. Supeditar l'eficàcia jurídica de l'aprovació del programa per al desenvolupament de l'actuació integrada, comprensiva del sector de què es tracta, a l'aprovació definitiva, per l'òrgan urbanístic valencià, del pla parcial de millora esmentat.
  
Huité. Facultar la regidoria-delegació d'Urbanisme, Obres, Activitats i Medi Ambient d'este ajuntament perquè, una vegada produïda l'aprovació definitiva del pla parcial de millora mencionat, realitze les actuacions oportunes conduents a la presentació de l'al·ludit programa en el registre de programes i agrupacions d'interés urbanístic, publicació i executivitat d'este, així com els restants que siguen procedents al respecte.»
  
Per la seua part, la Comissió Territorial d'Urbanisme de València, en virtut de l'acord adoptat en la sessió del dia 16 d'abril de 2003, ha resolt aprovar definitivament el pla parcial de millora susdit.
  
Esta aprovació determina el compliment de la condició suspensiva a què, en qualsevol cas, va quedar supeditada l'eficàcia jurídica de l'acord plenari municipal aprovatori del programa d'actuació integrada esmentat i adjudicatori de l'execució d'este a favor de l'entitat Pro-Vergeret, SL, per la qual cosa, una vegada complida ja aquella condició, l'aprovació d'este programa i la seua adjudicació han esdevingut definitives.
  
El projecte d'urbanització del sector esmentat forma part de l'alternativa tècnica de l'esmentat programa d'actuació integrada, havent-se efectuat la tramitació i aprovació municipals d'un i altre instruments urbanístics simultàniament en un mateix procediment.
  
Cosa que, d'acord amb la normativa establida pels articles 34, in fine, i 59.2, paràgraf segon, de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, es fa pública perquè se'n prenga coneixement general i efectes, amb advertiment a les persones i entitats interessades en l'assumpte que, contra l'acord plenari municipal aprovatori del projecte d'urbanització expressat, podran interposar, sense perjuí de fer ús de qualsevol altre que estimen que els assistisca, els recursos següents:
  
a) Recurs potestatiu de reposició, davant del Ple d'este ajuntament, en el termini d'un mes, comptat a partir del dia següent al de la data de la publicació del present edicte en el Diari Oficial de la Generalitat Valenciana.
  
b) Directament, recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats a partir del següent dia al de la data de la publicació del present edicte en este diari oficial.
  
Finalment, se significa que la publicació d'este edicte en el diari oficial esmentat determina l'executivitat de l'esmentat projecte d'urbanització, formulat per la mercantil Pro-Vergeret, SL, per al desenvolupament de l'actuació integrada comprensiva del sector de possible urbanització residencial Vergeret d'este municipi.